
B A  RC  ELONA 

íFrancisco  Badia,   impresor,   Dou,   14 
1896 


Aquesta  obra  es  propietat  de  son  autor  y 
ningú  podrà,  sens  lo  seu  permís,  traduhirla,. 
representaria  ni  reimprimirla  en  Espanya, 
possesións  d'  Ultramar,  ni  en  los  punts  ab  los- 
quals  s'  hajan  celebrat  ó  se  celebrin  poste- 
riorment à  aquesta  publicació,  tractats  inter- 
nacionals de  propietat  literària. 

L'  encarregat  de  la  Galeria  d'  obras  lírica» 
y  dramàticas,  D.  Joan  Molas  y  Casas  es  IV 
únich  autorisat  pera  concedir  ó  negar  lo  per- 
mís de  representació  y  cobro  de  drets. 

Queda  fet  lo  dipòsit  que  marca  la  lley. 


A  la  seva  estimada  tia 

Don^a  franciscà  TDerf 

dedica  aquesta  comedieta 

L(  AUTOR 


REPARTIMENT 


PERSONATJES 

Camila.  .  (25  anys) 
Adela  .  .  (23  »  ) 
D.  Silvestre  (50  »  ) 
Pepet  .  .  (30  »  ) 
Sr.  Coloma.  (40  »  ) 
Emilio.     .      (26     »   ) 


ACTORS 

D.a  Cdrmen  Parreno 
»     Cdrmen  Planas 

D.  Iscle  Soler 
»  Hermenegild  Goula 
»  Anton  Serraclara 
»  Llorens  Capdevila 


Època:  Lo  mes  d'  Agost  de  1895. 


Lloch  de  1'  acció:  Barcelona. 


Dreta  y  esquerra:  la  del  actor. 


ACTE  U^ICH 


Sala  d'  una  casa  acomodada.    Una   porta   à  cada  costat  y  un  al 
tra  al  fons.  Mobles,  etc,  etc. 


ESCENA  PRIMERA 

CAMILA  y  luego  PEPET. 


Cam.  Infame,  vil,  infiel,  mal  home:  me  las  pagaràs 
totas  plegadas;  però  no,  no  gastem  la  pólvora 
en  salvas:  Tots  aquets  termes  esaillits  'Is  guar- 
daré pera  quan  ell  se  presenti;  se  esbrevarían  y 
no  tindrian  prou  forsa;  no  'Is  malgastem.  M' 
enganya;  la  prova  no  pot  ser  mes  convincent. 
{Llegeix.)  «Espero  que  demà  sens  falta,  m'  en- 
»tregaràs  las  mil  pessetas.  Coloma.»  jColoma! 
una  colometa  que  demana  al  meu  marit  que  li 
envihi  bessasl  j Ja  las  tindràs  però  no  crech  pas 
que  las  pahiexis!  (Pausetà)  No  hi  ha  dupte, 
aqueixa  carta  anava  dirigida  à  ell,  acabo  de 
trovarla  en  el  seu  despatx.  Pillo,  murri...  prou! 
Soch  molt  desgraciada!  (Plora.)  Que  soch  ton- 
ta;  no  sé  perquè  haig  de  plorar,  la  veu  sortirà 
ronca   y   no  podrà  sentirme    quan  li  diré  net 

y  clar,  qu'  es  un  calavera,  un  libertino  y  un  mal 
espòs. 

Psp.  (Venint  del  carré.)  Adios,  rateta! 

Cam.  jja  hi  jugas  ab  mi  com  lo  gat  ab  la  rata;  però 
no  hi  jugaràs  mes;  jo  t'  ho  juro! 

Pep.         Qué  dius? 

Cam.         la  ho  sents.  ;Ets  un  infame! 

Pep.  jCamila! 

Cam.  La  teva  presencia  'm  sulfura,  me  'n  vaig,  no 
vull  veuret. 

Pep.         Però... 

Cam.  No  mes  te  diré  que  dos  paraulas,  tu  ja  m'  en- 
tendràs. «Carta  y  Coloma.»  \  Adios  colominet! 
{Ab  retintin.)  {Entra  porta  esquerra.) 


ESCENA  II 

PEPET  y  luego  CAMILA. 

Pep.  ;Ay  mare  meva,  ja  estich  fresch!  «Carta  y  Co- 
loma»! be  prou  que  t'  entench,  no  parlis  mes. 
Ha  sabut  que  dech  mil  pessetas  à  D.  Modesto 
Coloma,  que  me  las  va  guanyà  jugant  al  tresillo, 
y  potsé  ha  trovat  alguna  carta,  la  mala  per  exem- 
ple jMalo!  Raciocinem:  quan  'ns  vam  casà  sa- 
piguent  que  à  mi  m'  agradavan  las  cartas,  me 
va  fer  jurar  que  may  mes  ne  tocaria  ni  una.  He 
pogut  resistir  la  tentació  durant  tres  mesos  y 
vint  y  vuyt  dias;  però  ants  d'  ahir  no  se  com  me 
van  enredà  'Is  companys  y  '1  resultat  ha  sigut 
perdrer  dos  cents  duros.  Jugàvam  de  à  pesseta  *1 
tanto.  jSempre  me  davan  codillo!  Lo  deute  de 
joch  es  sagrat;  demà,  quan  cobri  1'  import  dels 
cupons  pagaré  lo  que  dech  al  Sr.  Coloma.  Vaig 
dirli  que  avuy  li  daria  'Is  quartos;  però  no  pot 
ser:  li  enviaré  un  recado  perquè  s'  esperi  fins  à 
demà.  Bueno,  això  ja  està  arreglat;    ^pero  y  la 


dona?  No  tinch  mes  remey  que  confessarli  tot. 
<;Com  dimontri  ho  ha  sabut  y  com  rediable 
me  n  vaig  emportà  una  carta?  Pot  ser  se  'm  va 
ficà  à  la  mànega.  No  fora  res  d'  estrany  que  s' 
hi  fiqués,  com  que  diuhen  que  soch  de  la  mà- 
nega ample. 

Cam.  (Per  V  esquerra?)  D'  aquí  un  rato  me  'n  aniré  à 
casa  '1  papà.   No  necessito  que  m'  acompanyis. 

Pep.  Escolta,  Camila.  M'  has  dit  mil  vegadas  que  no 
t'  agradan  las  mentidas;  donchs  bueno  jo  't  seré 
franch,  estich  disposat  à  confessartho  tot;  es- 
colta. He  faltat  al  jurament:  t'  he  enganyat. 

Cam.        Ho  confessa  ;Ay!  ;jo  'm  moro! 

Pep.  'Ls  companys  van  comensà:  «has  de  venir,  la 
teva  senyora  no  ho  sabrà»  y,  que  naps... 

Cam.        ;Pillos! 

Pep.         Però  ja  estich  escarmentat,  una  vegada  y  prou. 

Cam.        ,;Una  vegada?  May!  Ets  un  mal  marit!  jAy  no 
sé  que  tinch! 
(Cau  sentada  en  una  cadira,  miix  desmayada.) 

Pep.  jCamila!  (Corrent  al  seu  costat.) 


ESCENA  III 

Dits  y  D.  SILVESTRE.  (Foro) 

Sir..  Aixís  m'  agrada:    sempre  juntets.  Tothom  vos 

te  enveja. 
Cam.        (Aixcantse  ràpidament.*)  Papà,   en  Pepet  es  un 

pillo! 
Sil.  Me  n  alegro,  je,  je!  (Rihent.)  Sempre  fent  bro- 

meta.  çiQué  jugueu  à  marits  y  mullers? 
Pep.         No  'm  parli  de  jugà.    La  Camila  te  rahó,  soch 

un  pillo. 
Cam.        Sí  senyor,  un  pillo! 
Sil.  Bueno,  si  tan  vos  hi  empenyeu,  tindré  de  creu- 

rhos.  En  Pepet  es  un  pillo,  esteu  contents? 


Cam.    Ha  de  sabé  papà  que  'n  Pepet  m'  enganya. 

Pep.    No  senyor,  no  1'  enganyo;  V  he  enganyada. 

Sil.     Bravo! 

Pep.         Ho  confesso,  una  vegada  no  mes. 

Sil.  Però  Pepet!  de  tú  si  que  no  ho  haguera  dit  may. 

Un  xicot  que  semblava  tan  formal]  A  jo  sapi- 
gué  això  no  't  dono  la  meva  filla.  Pobre  Cami- 
la! Retirat,  havem  de  parlà  ab  en  Pepet.  Que- 
da descansada,  vetllaré  per  la  teva  tranquilitat. 
No  ploris,  nena! 

Cam.         Soch  molt  digne  de  llàstima. 

Sil.  Calmat,  calmat. 

{V  acompanya  fins  à  la  forta  esquerra.} 

Pep.         (Ara  una  lata  ab  forma  de  sermó.) 

Sil.  Pepetl  no  haguera   dit  may,  repeteixo,  que  la 

teva  conducta  fos  tan  censurable.  <;Has  vist  en 
mi  cap  acte  criticable?  <;He  fet  may  jo  sem- 
blant cosa? 

Pep.         No,  perquè  vostè  no  'n  sab. 

Sil.  Qué  dius? 

Pfp.  No  'n  sab  y  ademés  no  te  paciència.  Diu  que  's 
perd  la  mitat  del  temps  en  remanà  y  escapsà, 

Sil.  Que  t'  empatolla?,  are? 

Pep.         Que  vostè  no  sab  jugà,  vamos. 

Sil.  Però  que  te  que  veure  lo  jugar  en  ser  calavera? 

Pep.  Y  donchs  de  que  parlém?|;Totas  las  rahons  han 
sigut  perquè  la  Camila  ha  descobert  que  avans 
d'  ahir  vaig  passar  tota  la  nit  jugant  à  cartas. 

Sil.  Ah,  era  per  xo? 

Pep.  Donchs  perquè  volia  que  fos? 

Sil.  Per  res;  vesten,  jo  ho  arreglaré. 

Ptp.         A  la  seva  ma  ho  deixo. 

(Se  'n  va  porta  dreta.) 


ESCENA  IV 

D.  SILVESTRE 

Ja  tinch  poca  vergonya  ja!  Dono  llissons  de  mo- 
ral als  demés  y  mes  valdria  que  'm  cuidés  d' 
arreglar  la  meva  conducta.  Estich  passant  un 
trepijoch  que  no  sé  com  ne  surtiré.  Vet  aquí  'Is 
inconvenients  de  que  la  dona  se  n  vagi  à  passar 
los  istius  à  fora.  Com  qu'  estich  tan  suelto  faig 
cada  disbarat  que  canta  '1  credo.  Ara  posem  la 
pau  aquí,  després  ja  miraré  d'  arreglar,  si  puch, 
lo  meu.  jCamila! 


ESCENA  V 

D.  SILVESTRE  y  CAMILA. 

Cam.         Que 'm  crida  papà?       (Porta  esquerra.) 
Sil.  Escolta,   filla  meva,  he  enrahonat  detinguda- 

ment ab    en    Pepet   y    sembla   que  estàs  en  un 
error,  que  jo  faré  desvaneixer.  EU  no  es  culpa- 
ble de  lo  que  tu  1'  imputas. 
Cam.         Que  's  pensa  que  soch   tan   tonta?  Si   dich  que 

m'  enganya  es  perquè  tinch  provas. 
Sil.  Quinas? 

Cam.         Una  carta  d'  una  dona.         (Dantla  d  Silvestre.) 
Sil.  Una   carta!   Quin    desvergonyiment!  Vinga;  jo 

li  faré  entendre  que  ab  mi  ningú  hi  juga.  Ves- 
Camila,  mentrestant  arreglat  qu'  anirem  à  es- 
perar 'Is  cosins  que  venen  de  Tarragona,  pera  co- 
nèixer al  teu  marit.  jBona  pessa  coneixeran! 
Després  cap  à  casa,  aquí  no  vull  que  t'  hi  esti- 
guis mes.  Cuita. 


ESCENA  VI 

D.  SILVESTRE  y  PEPET.  (Dreta.) 

Sil.  <:S'  ha  vist  desvergonyiment   igual?  Sí,  el  meu; 

però  jo  tinch  *na  disculpa,  la  meva  dona  no  es 
una  dona,  es  una  fiera.  [Pepet!  (Cridantlo) 

Pep.       '^Ja  està  arreglat?  (Porta  dreta.) 

Sil.  Això  no  té  arreglo.  La  soya  s'  en  vindrà  àcasa, 

no  vull  que  la  matis  à  disgustos. 

Pep.         iQué  diu  papà? 

Sil.  Lo  que  sents.  No  m  has  enganyat   dihent  que 

era  cuestió  de  cartas;  però  devías  anyadir  que 
no  eran  de  jugà  si  no  d'  amor. 

Pep.         D'  amor? 

Sil.  Diguemne  d'  amor:  però  son  pitjós.  Per  qui  m* 

has  pres?  T  adverteixo  que  no  permeto  que 
ningú  s'  en  burli  de  mi.  He  aceptat  lo  paper  de 
amigable  componedor  y  lo  que  he  fet  ha  sigut  un 
paper  ridícul.  ;No  m'  agradan  aquestos   papers! 

PfcP.         Si  no  s'  esplica  mes  clar  no  V  entench. 

Sil.  jja  m'  entendràs!  Escolta,  (buscant  los  lentes.) 

M'  he  deixat  'Is  lentes:  llegeix  tu  mateix  y  no 
tens  sentits  si  la  cara  no  't  cau  de  vergonya;  te. 
(Li  dóna  una  carta?) 

Pep.  (Llegint)  «Espero  que  demà  sens  falta  m'  entre- 
garàs  las  mil  pessetas.  Coloma.» 

Sil.  (Prenentli  la  carta  y  molt  rdpit.)  Porta,  qu'  això 

es  meu! 

Pep.         Eh? 

Sil.  Veuràs... 

Pep.         Qué? 

Sil.  Es...  es  el  compte  de  la  bugadera. 

Pep.  Que  m'  esplicarà  à  mi!  Con  que  aquestas  tenim? 
Con  que  vostè,  el  que  havia  posat  càtedra  de 
moral,  resulta  que  no  la  practica?  jMolt  be,  pa- 

pà!  jY  vostè  vol  que  jo  imiti  la  seva  conducta? 
Sil.  No,  no  ho  fassis  que  te  ocasionaria   molts  gas- 

tos  y  molts  disgustos.  (Ràpit.) 
Pep.         ^Pero  y  à  la  seva  edat? 

Sil.  Qualsevol  es  bona  per  fer  disbarats.  Jo  t'  ho  es- 

plicaré  y  confio  que  per  la  teva  part  ni  la  mamà 
ni  la  Camila  en  sabran  res. 
Pep.         Callaré  com  un   diputitds  la  majoria.  Vagi  di- 

hent. 
Sil.  Aviat  estarà  esplicat.  L'  istiu  passat  quan  la  me- 

va-Tuyetas  era  tora,  vaig  trovar  una  pobre  xico- 
ta qu'   anava  sola  pe  'l  Torrent  de  ]'  Olla  y  me 
va  suplicà  que  1'  acompanyés    pues  era  de  ves- 
pre, havia  d'  anar  al  camp  de  1'  Arpa,  y  tenia  po 
de  perdres,  y  el  resultat  va  ser...   que  ns  vam 
perdre  tots   dos.   Després  vaig  continuar   visi— 
antla... 
Pep.         Y  ja  no  va  perdres:  ja  sabia'l  camí,  oy? 
Sil.  Massa.  Va  tornà  la  meva  dona  de  fora  y  allavo- 

ras  vàrem  sostenir  una  continuada   correspon- 
dència. Li  vaig  escriure  quaranta  cartas. 
Pep.         Un  joch  complert  fora  'Is  vuyts  y  nous. 
Sil.  Després  va  resultà  que  la  Coloma — aquet  es  lo 

nom  de  la  fulana— era  una  qualsevol  y  me  digué 
que  si  no  li  dava  dos  cents  duros  enviaria  las 
mevas  cartís  à  la  Tuyetas.  L'  esquela  en  que  per 
segona  vegada  em  demanava  'Is  diners  es  aques- 
ta, que  ahir  vespre  me  debía  caure  en  el  teu  des- 
patx quan  vaig  eutrarhi  per  agafar  uns  quans  so- 
bres teus.  iQué  't  sembla? 
Pep.         Que  si  no  s'  espavila,    la  Coloma  se  li  tornarà 

esparvé. 
Sil.  Y  tal,  per  que  no  es  que   vulga  alabaria  perquè 

tu  ets  al  devant;  però  s'  ha  de  conveni  que  la 
meva  Tuyas  te  un  genit  infernal.  No  creguis  que 
'1  tingui  desde  qu'  es  sogra  teva;  sinó  que  ja  '1 
tenia  de  soltera,  continua  tenintlo  de  casada  y 
Deu  fassi   que  no  1'  hagi  de  tenir  de  viuda.  Ves 

si  ella  s'  arriba  à  enterar  d'  això.  M'  esmicola. 
jQuiri  compromís!  Qué  faríastu? 

Pep.         Pagar,  si  no  vol  que  la  mamà  li  pegui. 

Sil.  Això    penso  fer.   M'   arrivo  fins  à  casa,    agafo 

'Is  diners  y  'Is  porto  à  la  Coloma;  mes  ben  dit, 
'Is  hi  enviho  per  que  té  un  pinxo  segons  m'  han 
dit  y  no  estich  per  rebre  un  mal  tanto.  Adios, 
Pepet,  sobre  tot  muxoni. 

Pep.         No  tingui  po,  vagissen  descansat. 


ESCENA  VII 

PEPET  y  aviat  ADELA,  trajode  carrer,  surt  pe  '1  foro. 

Pep.  i  Ja  està  ben  arreglat  '1  pipa,  ja!  Es  un  bon  sub- 
jecte. Faré  de  manera  per  ajudarlo.  Es  molta  ca- 
sualitat que  tan  ell  com  jo,  hàgim  de  passar  an- 
gunias  per  mor  d'  una  Coloma.  ;L'  Esperit  Sant 
ens  valga  ó  no  se  ahont  anirem  à  paiar!  Me  'n 
vaig  à  veure  la  Camila,  faré  de  manera  perquè 
'm  perdoni.  jAy  Colometas.  quina  perdigonada 
qu*  us  clavaria!  (S'  en  va  esquerra.) 

Adel.  Deu  los  guart.  No  hi  ha  ningú.  Qu'  es  estrany 
que  ni  el  tio  Silvestre  ni  la  cosineta  Camila  no 
m'  hagin  vingut  à  esperar.  Y  lo  mes  raro  es 
que  1'  Emilio  que  tenia  de  arrivar  dos  horas 
abans  procedent  de  Zaragossa,  tampoch  hagi 
vingut  à  rebrem. 

Pep.         (Està  tancada  en  el  tocador  y  no  vol  obrir.) 

Adel.  Aquest  deu  ser  lo  cosí  nou,  lo  marit  de  la  Ca- 
mila. jBuenas!  jBuenas! 

Pep.         Deu  la  guart  senyora. 

Adel.       Vinch  de  casa  D.  Silvestre  y  no  hi  era. 

Pep.  (Aquesta  deu  ser  la  Coloma:  bon  tipo!)  No  es 
estrany  per  que  ell  ha  sortit  per  veurer  à  vostè. 
Segui,  segui.  Si  'm  permet  tancaré  aquesta  por- 
ta, estich   algo    refredat  y  fujo  de  las  corrents 

y...  (de  las  corridas  deia  dona.)  {Tanca  porta 
esquerra.)  (Es  molt  maca,  ;No  ha  tingut  mal 
gust  el  sogre!)  Li  seré  franch:  trobo  que  ha  co- 
mes una  imprudència  venint  aquí.  <jja  sab  ahont 
se  trova? 

Adel.       Si  no  m'  equivoco  à  casa  'Is  fills  del  meu.-. 

Pep.         Etcètera.  No  parli  mes.  Ja  se  qui  vol  dir. 

Adel.       Vostè  ja  'm  figuro  qui  es. 

Pep.  Dispensi,  à  mi  no  m'  hi  mescli.  Jo  no  entro  ni 
surto.  (Y  te  '1  posat  de  bona  noya.)  Vaija,  ab 
franquesa,  desde  que  's  van  perdre  pe  '1  Torrent 
del' Olla... 

Adkl.       (Que  diu?)  Jo  vaig... 

Pep.  No  dissimuli,  ja  ho  se  jo,  el  pobre  ha  passat  molts 
disgustos.  ^Per  qué  va  fer  això  de  las  cartas? 

Adel  (Pot  ser  sab  que  me  las  vaig  fer  tirar  per  una 
gitana.)  Una  amiga  m'  ho  va  aconsellà. 

Pep.         Mal  fet.  {Trucan  porta  esquerra?) 

(La  Camila  que  truca,  ay  pobre  de  mi! 

Adel.  (Qué  deu  tenir  aquest  xicot.  Fora  llàstima  que 
sigues  boig.) 

Pep.         Fassi  '1  favor  d'  entrar  allí.  {Porta  dreta.) 

Adel.       Jo?  {Trucan porta  esquerra.) 

Pep.         Ja  va.  {Acostantse  d  la  porta  esquerra.) 
Hi  trobarà  à  D.  Silvestre,  {d  Adela.) 

Adel.       Es  que... 

Pep.         Entri  ósi  no...  {amenassantla.) 

Adel.  (Ay  pobre  de  mi!)  Se  'n  va  porta  dreta,  però 
avans  li  cau  lo  vano.) 

Pep.  Qué  tants  romanso?!  Are  à  obrir  à  la  Camila. 
Me  sembla  qúe  per  culpa  del  papà  me  tocarà  '1 
rebrer.  {Obra.) 


—  lè  — 
ESCENA  VIII 

PEPET  y  CAMILA  ab  trajo  de  carrer. 

Cam.        ^Perquè  m'  has  tancat? 

Pep.         Jo? 

Cam.        Aqui  hi  ha  estat  una  dona,  ha  deixat  un  rastre 
d'  olor  de  mel  d' Inglater  ra.(escudrinyant  per  tot.) 

Pep.         Aprensions. 

Cam.        Sí,  eh?  Y  aquet  vano?  {cullint  lo'cT  Adela.) 

Pep.         Ah   sí,    es...   un  que  t'  havia  comprat;  com  qu* 
avuy  es  lo  teu  cumple-anos . 

Cam.        ^Y  1'  has  comprat  vell? 

Pep.         Mira,  no  me  'n  havia  adonat.  [Lladres! 

Cam.         jEts  un  embustero! 

Pep.         Camila! 

Cam.         {Mirant  pel  forat  del  pany  de  la  forta  dreta.) 

Allí  dins  hi  ha  una  dona.  ;Quin  descaro!  Aquei- 
xa desvergonyida  entra  aquí  casa,  però  jo  en 
surto  per  sempre! 

Pep.         Per  Deu,   Camila!    (Ay  sogre  m'  has  ben  enre- 
dat.) Hi  ha  una  dona,  però... 

Cam.        No  t'  acostis  ó  crido  lladres.  ;A.dios  infame! 

{Se  'n  va  peljoro.) 

Pep.         t^P)  ahont  vas?   Ahont   es  el  sombrero.  (Bus- 
cantlo.)  Ja  '1  tinch. 


ESCENA  IX 

PEPET,  Sr.  COLOMA  y  aviat  D.  SILVESTRE. 

Pep.  Esperat,  esperat.  ;Ay! 

(Topant  ab  lo  Sr.  Coloma^) 

Colom.     ;Cuydado  que  gasto  ulls  de  polls!  Ah,  es  vostè 

Sr.  García?  Vinch   per  cobrar  las  mil  pessetas. 

Pep. 

Colom. 


Sil. 

Colom. 

Sil. 

Colom. 

Sil. 

Colom. 
Sil. 

Colom. 

SiL. 

Colom. 
Sil. 


Colom. 
Sil. 


Ja  torno  desseguida,  esperis  sentat. 

{Fuig  corrents.) 
Quin  cinisme!  Vaya  si  m'  esperaré!  Y  que  no  'ni 
mouré  d'  aquí  que  no  cobri  'Is  dos  cents  duros. 
(Trucan  porta  dreta.) 
Sembla  que  trucan.  (Pausa.) 
Després  de  perdrer  durant  dos  mesos  seguits, 
una  vegada  que  'm  topa  y  me  puch  refer  de  las 
pérduas  tingudas,  resulta  que  'm  costa  cobrar. 
Ja  no  volia  jugar  baix  paraula;  però  que  vagi  ab 
cuydado,  perquè  si  no  'm  paga  hasta  els  sords 
me  sentiran.  Ell  s'  amaga  de  la  seva  senyora? 
Donchs  aquesta  serà  la  primera  que  ho  sabrà. 
Que  'm  pagui  un  óraltre,  la  cuestió  son  perretas. 

(Trucan porta  dreta.) 
Que  rediable  volen! 
(Pe  7  foroy  distret.) 
Escolta  Pepet.  Que'ho  passi  be.     (^4  Coloma.) 

Y  vostè  també! 
Esperava  à  algú? 

Lo  que  espero  sonMiners,  y  si  no  'm  pagan  faré 

desgracias. 

(Ay  pobre  de   mi,   aquet  deu  ser  '1  pinxo  de  la 

Coloma!)  Vostè  deu  venir  per  1'  assumpto... 

Coloma. 

(Maria  Santíseima.)  Xist!  calli  per  1'  amor   de 

Deu.  Se  li  pagaran  las  mil  pessetas. 

Ah,  es  que  per  xó,  perquè  si  no  cobro,  comen- 

so  à  repartir  bofetadas  à  tort  y  à  dret. 

(Quina  fatxa!  Y  es  capàs  de  ferho.) 

Y  si  no  bastan  bofetadas,  garrotada  seca. 

No,  no,  ja  n'  hi  ha  prou.   Calmis,  cobrarà  fins  à 

1'  última  pesseta.   A  vostè  li  serà  indiferent  que 

'1  pagui  un  ó  altre. 

Lo  que  jo  vullses  cobrar. 

Sí,  senyor,  sí.  Son  calaveradas.  (Lo  qu'  es  jo  no 

m'   anomeno.)   Jo  no  vull  que  quedi  en  desco- 
bert un  individuo  de  la  meva  família. 
Colom.    El  fulano  es  parent  de  vostè? 
Sil.  Sí,  es...  nebot  meu.  (Vingan  mentidas.) Bueno, 

vaig   à    buscar  'Is  diners.  <:  Escolti,  no  hi  podria 

fer  una  rebaixa? 
Colom.    No   senyor,  son  mil  pessetas  y  mil  pessetas  vull 

cobrar,   ni  un  cèntim  menos.  No  'm  vinguin  ab 

tonterías  perquè  si  no... 
Sil.  Està   be,    està   bé,    no   s'   enfadi.    ^Ja  porta  las 

cartas? 
Colom.    <fQuinas  cartas? 
Sil.  Vostè   dirà.    Las   instruccions  rebudas  del  meu 

nebot,  son  qu'  entregui  las  mil  pessetas  encambi 

de  las  cartas;  toquem  y  toquem. 
Colom.    Vaya  un  capritxo.  (Trucan.)  Ja  tornan  à  trucà. 
Sil.  Deu  ser  la  Camila. 

Colom.    «JÜbro? 
Sil.  No,  no  *s  molesti,  es  la  meva  neboda  que  fà  dis- 

sapte.    Bueno   com    anavam  dihent,  vostè  porti 

las  cartas  y  cobrarà. 
Colom.    No   sé   ahont  seran,  ja  preguntaré  al  conserje  à 

veure  si  las  té. 
Sil.  Com  diu?  Estan  en  poder  del  conserje? 

Colom.    Donchs  qui  vol  que  las  tingui;  no  fassi  el  tonto. 
Sil-.  No  s'  enfadi.  (Quanta  gent  s'  en  deu  havé  ente- 

rat.)  Sobre  tot  que  no  s'  en  perdi  cap. 
Colom.    Tindrà  las  quaranta  vuyt  cartas. 
Sil.  No,  quaranta. 

Colom.    Quaranta  vuyt. 

Sil.  (Potsé  han  grillat  com  las  patatas.)  Bueno,  qua- 

ranta vuyt.  Anem:  jo  à  buscar  'Is  diners  y  vostè 

las  cartas. 
Colom.    Anem. 
Sil.  Passi.  ^ 

Colom.    Primé   vostè.    (Dantli  una  foria  empenta.)   No 

m'  agradan  'Is  cumpliments. 


ESCENA  X 

ADELA   y  aviat  COLOMA  (foro) 


.Adel. 


-Colom. 

Adel. 
•Colom. 

Adel. 
"Colom. 

Adel. 
-Colom. 


-Adel 


Colom. 

Adel. 
Colom. 

Adel. 
<Colom. 


(Desde  dins.)  Obrin.  (Pauseta.)  Fàssin  '1  favor 
d'  obrir.  (Pauseta.)  iQue  no  volen  obrir?  (Tru- 
ca mesjorl  qu'  avans.) 

Jo    no    me  'n  vaig  sense  conèixer  la  senyora  d' 
en  Pepet.  No  sé  perquè  1'  han  tancada. 
{Truca  molt  fort.) 
Ja  va.  (Obra.) 

;Gracias  à  Deu!  No  sé  perquè  m'  han  tancat? 
Deu   ser   cuestió  del  seu  marit.  Vaja  una  pessa 
que  n'  hi  ha. 
El  meu  marit? 

Si  senyora,  si.  El  seu  lio  ara  es  à  buscar  mil 
pessetas  per  pagarme  el  deute  de  '1  seu  senyo, 
que  las  hi  vaig  guanyà  jugant  '1  tresillo  avans 
d'  ahir.  (Ja  està.  Li  he  hagut  de  dir,  ja  'm  pica- 
ba  la  llengua.) 

(Vet'   aquí    perquè  va  surtir  de  Tarragona  tres 
días   avans  que  jo.)  Ay  pobre  de  mi,  quina  ma- 
nera d'  enganyarme.  (Plora.) 
No   plori,   senyora,  no  plori  que  's  farà  mal-bé 
aquets  ulls  tant  retrecheros . 
Tant  que  1'  estimava! 

Consolis,  al  cap  de  vall  jugar  no  es  cap  mal.  Lo 
pitjor  es  perdre. 
Mil  pessetas. 

Son  las  que  'm  deu,  que  va  jugar  baix  paraula; 
però  en  diners  contants  va  perdre  trenta  duros; 
total  dos  cents  trenta  duros.  May  havia  vist  ju- 
gà ab  tanta  desgracia. 


ESCENA  XI 

Sr.  COLOMA,  ADELA  y  EMILIO  foro 

Emt.         Buenas.    Hola  Adelita!  Dispensim  si  fins  ara  no 

hi  vingut!  No  ha  sigut  culpa  meva. 
Adel.       jDeu  meu!     (Plorant.^) 
Emi.         Qué  tens? 

Adel.       Ay  mare  meva!     (Sumicant.) 
Emi  Adelita,    no   ploris  que  'm  traspassas  1'  ànima. 

Però  que  tens? 
Colom.    (DéLxi'a   està.    Ha  sabut  que  '1  seu  marit  es  un 

poca  pena.)  (A  Emilio.) 
Emi.         Eh? 

Adel.       Ay,  ay!     (Cqyent  sentada.) 
Emi.         {Fent  ïo  ploricó.)     No  ploris  mes,  m' assessinan 

los  teus  plors.  ^Qué  deya  vostè? 

(Al  Sr.  Coloma.) 
Colom.    Ja  ho  sent,  que  té  un  marit... 
Eml         Poca   pena,  ja  ho  he  sentit;  però  no  1'  entenen. 

No  sé  perquè  ho  diu. 
Colom.    Donchs  es  molt  fàcil  d'  entendrer. 
AdüL.       j Pobre  de  mi!     (Jemegani.) 
Emi.          Esplicat  per  favor  ó  moro  à  las  tevas  plantas. 

(Plorós.} 
Colom.    (Deu   ser   algú   de  la  família.  Aixís  m'  agrada, 

quant  vingui  lo  Sr.  García,  aquet  li   diràquan- 

tas  fan  quince.) 
Emi.  Adela,  Adelita,  esplicat. 

Adel.       Lo  Ho  Silvestre,  ay,  ay!     (Sumicant.') 
Emi.         Li  ha  passat  alguna  desgracia? 
Adel.       Es  à  buscar  mil  pessetas. 
Colom.    Si  senyor,  mil  pessetas. 
Adel.       Per...  per  darlas  à  n'  aquest  senyor. 
Colom.    A  mi,  Modesto  Coloma. 
Emi.  Y  qué? 

Adel.       No  dissimulis,  no  dissimulis.      Sumicant.} 
Emi.  No  t'  eutench,  vida  meva. 


Adel. 


Colom. 

Emi. 

Adel. 

Colom. 

Adel. 

Emi. 

Colom. 

Adel. 

Emt. 

Colom. 


Emi, 

Adel. 

Colom. 


Adel. 
Emi. 

Colom. 

Emi. 

Colom. 

Emi. 
Adel. 


T'  ho  diré  clar.  Per  pagar  un  deute  teu.  Ants  d* 
ahir   las  vas  perdre  jugant  al  trcsillo  y  las  deus 
à  aquest  senyor. 
(Qué  diu?) 

Jo?  jAy  pobre  de  mi!  No  t'  ho  creguis  Adela. 
<:No  es  vritat  que  sí,  Sr.  Coloma? 
No  senyora,  jo  li  parlava  del  seu  marit. 
Ja  ho  sents? 

Però  si  el  marit  d'  aqueixa  senyora  soch  jo. 
Ah,  aixís  no  hi  ha  res  de  lo  dit. 
Ara  vol  dissimular.  Li  hauràs  fet  una  senya. 
Te  juro  que  no,  Adela  meva. 
No  senyora,  no.  A  mi  no  'm  vinguin  ab  senyas. 
Ni   aquet  ni  cap  son  capassos  de  ferme  dir  una 
cosa    per   altra.    Nada,  m'  he  equivocat.  Jo  'm 
pensava  que   vostè   era  la  senyora  d'  en  Pepet 
Garcia. 

Aquet,  es  cosí  nostre.  ^ Veus,  Adela? 
Sí,  però... 

No  estigui  ab  dupte,  aquell  es  el  que  'm  deu  las 
milpessetas.  Bueno  que  ho  passin  be.  (May  m' 
agrada  ficarme  allí  'hont  no  'm  demanan,  y  una 
vegada  qu'  ho  faig,  meto  la  pata.  Anem  à  buscar 
las  cartas.  Quins  capritxos,  mare  de  Deu.)  Esti- 
guin bonets! 

Ah!     (Distrets  parlant  s'  assuslan.) 
Eh! 

Que  's  conservin  bons. 
Gracias,  igualment. 

(En  marxa  Coloma:  no  destorvém  aquestos  co- 
lomets.)  (Surt/oro.) 
£  Estàs  convensuda,  reyna  del  meu  cor? 
Sí,  però  hi  passat  un  disgust  que  'm  creya  que 
'm  moria.  ^Oy  que  sempre  seràs  tan  bon  xicot 
com  ara?  ,;Oy  que  no  jugaràs  y  ni  tampoch  te 
miraràs  las  donas  que  no  passin  dels  setanta?  Si 
ho  fessis,  aviat  te  quedarías  sense  Adela.  Comen- 
saríaà  tornarme  prima,  prima,  y  vinga  à  plorar 


de  dia  y  de  nit,  sense  reposà  ni    'Is   diumenges.. 
Emi.         No  tinguis  por,  amor  meu,  seguiré  com  ara:  es; 

dir  no. 
Adel.      Com? 

Emi.  Encare  t*  estimaré  mes. 

Adel.       Ah! 

Emi.  Y  'm  portaré  millor  del  que  'm  porto. 

Adel.       Me  fas  molt  ditxosa,  Emilio. 
Emi.  Aixís  m'  agrada,  Adela. 

ESCENA  XII 

ADELA,  EMILIO  y  CAMILA,  pe  '1  foro  molt  depressa 

Cam.  (Ap.  sense  veure  d  Adela  j>  Emilio.) 

El  papà  no  era  à  casa,  la  tia  tampoch,  la  padrina^ 
està  malalta,  no  hi  he  anat,  no  vull  darli  uit 
disgust.)  <jEh? 

Adel.       jCamila! 

Cam.        [Adela! 

Emi.  Deu  la  guart. 

Adel.       No  'm  pensava... 

Cam.        Dispenseu,  ja  torno. 

(Se  'n  va  ràpidament  porta  dreta.} 

Emi.         Sembla  que  li  passa  algo. 

Adel.       Ve  molt  agitada.  <;Qué  deu  tenir? 

Emi.     .    Segons  ha  dit  lo  Sr.  Coloma,  la... 

Cam.  (Entrant.)  No  hi  ha  ningú.  Escoltam  Adela.,, 
no  has  vist  pas  cap  dona  que  sortís  d'  aquet 
quartoP  Si  la  trovo  1'  escanyo.  Ja  t' ho  esplicaré. 
Lo  meu  mant,  es  un  murri,  un  seductor.  Si  'l 
teu  se  sembla  à  n'  en  Pepet,  màtal,  creume  à. 
mi. 

Emi.         Camila  vostè  suposa?... 

Cam.  Dispensim  Emilio,  no  sé  '1  que  'm  dich.  Has  de 
saber  noya,  que  'l  meu  marit  D.  loseph  García 
y  Amat,  ha  tingut  el  descaro  d'  admetre  aquí  à 
casa  à  una  cualsevol,  haventhi  la  seva  esposa. 

Adel.       Me  sembla  que  estàs  en  un  error. 

Cam.  Y  cà,  santa  cristiana.  Mira  aquí  hi  ha  '1  vano 
que  ha  caygut  à  la  fulana  quant  s'  ha  amagat 
allà  dins.     {Porta  dreta.) 

Emi.  (Cullintlo.)  Quina  casualitat,  se  sembla  al  de 
l'Adela. 

Adel.      Com  qu'  ho  es. 

Cam.        Eh? 

Emi.         Com? 

Adel.  Quant  he  entrat,  lo  teu  marit — qu'  entre  parèn- 
tesis no  sé  que  li  pasava — m'  ha  comensat  à  par- 
lar d'  unas  cartas,  del  Torrent  de  1'  Olla  y  de 
no  sé  quantas  cosas  mes.  Estava  molt  agitat.  De 
prompte  sent  trucà  en  aquella  porta  {esquerra) 
y  ab  la  escusa  de  que  allí  {dreta)  hi  havia  el  tio 
Silvestre  m'  ha  fet  entrar  y  m'  ha  tancat  à  din- 
tre, no  sense  haverme  amenassat  avans. 

Cam.  jCom!  Erats  tú?  Essent  àixís  no  comprench  per- 
què t'  hagut  de  tancar,  ni  perquè  t'  ha  ame- 
nassat. 

Emi.         Ni  jo  tampoch. 

Adel.  A  n'  aquí  hi  ha  un  mal  entès.  Esplicat  Camila 
que  potser  'ns  entendrem. 

Cam.  Figurat  que  li  he  trovat  una  carta  en  la  que  li 
reclaman  mil  pessetas  firmada  ab  lo  nom... 

Emi.  De  Coloma. 

Cam.        <;Com  ho  sab? 

Emi.  Perquè  hi  acabem  d'enrahonar. 

Cam.         De  manera  que  la  tal  Coloma  existeix. 

Emi.  Sí,  però  es  mascle. 

Cam.         Com?  Vostè  se  'n  burla. 

Emi.  Jo  me  'n  guardaré  be  prou.  Aquesta  Coloma  que 

firma  la  carta  es  un  home  que  porta  aquest  ape- 
llido. 

Adel.  Y  que  ants  d'  ahir  jugant  ab  lo  teu  marit  va 
guanyarli  mil  pessetas. 

Emi.  Que  no  tenia  y  las  hi  va  quedar  à  deurer.  Com 
es  natural   1'   home  vol  cobrar  y  per  això  li  ha 

enviat   aquesta   carta   que  ha  sigut  la  causa  de 
que  vostès'  alarmés  sense  motius. 

Cam.  Qui  es  que  no  s'  alarma  trovant  una  carta  en  lo 
despatx  de  '1  seu  marit  firmada  ab  un  nom  de 
dona. 

Adel.  Tens  rahó,  noya,  jo  en  lo  teu  puesto  hauria  fet 
lo  mateix. 

Cam.  M'  haveu  tret  un  gran  pes  de  sobre.  Ja  'm  sab 
greu  que  hagi  faltat  al  jurament  tornant  à  agafar 
las  cartas;  però  del  mal  el  menos,  prefereixo  que 
jugui  ab  un  Coloma  mascle  que  no  ab  una  Co- 
loma femella. 

Adel.  Està  clar  perquè  ell  ja  està  aparellat  y  afortuna- 
dament per  nosaltres  aqui  no  som  à  Marruecos. 

Cam.  Ja  quasi  estich  tranquila;  però  no  estaré  conten- 
ta fins  que  V  hagi  vist.  Necessito  que  m'  espli— 
qui  lo  que  encare  no  veig  prou  clar.  ^Y  vosaltres 
com  haveu  sabut  tot  això  d'  aquet  ditxós  Co- 
loma? 

Adel.  Ja  t'  ho  contaré;  però  avans  voldria  beurer  un 
xich  d'  aygua-naf. 

Emi.  Sí,  perquè  la  pobreta  ab  tot  aquet  trepijoch  V  ha 

disgustat  moltíssim. 

Cam.        Veniu,  jo  també  'n  beuré  (Pobre  Pepet!) 

{Entra  esquerra.) 

Adel.       Emilio,  me  vols  fer  '1  favor  de  donarme  '1  vano. 

Emi.  (Aga/antlo  de  sobre  la  taula.) 

Té,  estrelleta  meva.     (Entran  esquerra.) 
(Un    moment  avans  enlra   Pepet  y  's  queda 
■plantat  al  /oro.  Aquell  no  veu  d  Camila.) 


ESCENA  XIII 

PEPET  y  aviat  D.  SILVESTRE,  foro 

Pei\  jCristo!  la  Coloma  ab  lo  seu  pinxo.  ;Ay  sogre 
no  daria  mitja  pesseta  de  la  teva  pell!  Veig  que 
D.    Modesto   se  'n   anat;  's  deu  haver  cansat  d' 

esperar.  jMillor!  Jo  per  altra  part  no  he  pogut 
aconseguir  à  la  Camila.  jMare  de  Deu  quin  dia! 

Sil.  Hola  Pepet  ;Ay  t'  haig  d'  esplicar  moltas  cosas! 

Hi  vist  y  he  enrahonat  ab  lo  pinxo  de  la  Colo- 
ma. Veig  que  no  hi  es. 

Pep.         Sí,  papà,  sí.  Es  allí  dins  junt  ab  la  Coloma. 

{Esquerra.) 

Sil.  Ay  pobre  de  mi!  iQu'  ho  dius  de  serio?  Mira 

qu'  ab  un  susto  mes,  deixo  à  la  pobre  Tuyas 
viuda. 

Pep.         Valor  papà,  ja  ho  arreglaré. 

Sil.  Gracias,  Pepet;   però  no  te  arreglo.  Are  ho  sa- 

brà la  noya,  mes  tart  arrivarà  à  oidos  de  la  Tu- 
yas, y  quan  aquesta  sàpiga  que  ha  vingut  à  aquí 
la  Coloma,  d'  un  cop  de  ganxet  me  envia  fer... 
volà  coloms  al  altre  barri.  Casi  ja  'ris  podríam 
comensar  à  despedir.  Demà  arriva  la  dona, 
donchs  avuy  entro  en  capella.  Recomànali  que 
no'm  fassi  patir,  que  no  'm  mati  à  entregas,  si  no 
de  cop. 

Pep.         Deixis  de  pensaments  tristos.  S'  arreglarà,  corre 
pe  ']  meu  compte. 

Sil..         Me  'n  vaig,  ja  'm  diràs  lo  resultat;  però  per  en- 
devant  te  dich  que  serà  negatiu. 

Pep.         No  cal  que  se  'n  vagi  fiquis  aquí.  {Porta  dreta.) 

Sil.  Bueno,  però  tanca  la  porta  y  ficat  la  clau  à  la 

butxaca. 

Pep.         Entri,  no  tingui  pó. 

Sil.  No,  si  no  'n  tinch  cap  de  pó,   però    'Is  crits  m 

posan  nerviós.         (Porta  dreta.) 

ESCENA  XIV 

PEPET,  EMILIO  y  luego  ADELA  y  CAMILA. 

Pep.         A  veure  aquet  pinxo.  Ja  ve  cap  aquí. 

Emi.         Deu  lo  guart.         {Porta  esquerra.) 

Pep.         Buenas.  (En  aquet  tipo  me  '1  mengo  crú.) 

Emi.         Jo  soch... 

Pep.         Ja  ho  sé.  <;Y  qué?  Vol  cobrar?  Donchs  'Is  diré 
que  tan  vostè  com  la  seva  sòcia  son  uns  poca 
vergonyas.  jVaja,  ja  ho  sab! 
Emt.         Jo?  Ay  pobre  de  mi! 

Pep.         (Això  es  pan  comido.)  Lo  que  haveu  de  fer  des- 
seguida  es  surtir  de  casa  vos  y  la  que  hi  ha  allí 
dins  perquè... 
Adel.       Qué  passa?         (Porta  esquerra.*) 
Pep.  Ja  ho  he  dit:  fora  de   casa.  Y  no  's  pensin  que 

jo  siga  com  D.  Silvestre. 
Cam.        Qué  son  aquets  crits?         {Porta  esquerra.*) 
Pep.  (La  dona!  Ja  no  hi  ha  remey!). 

Emi.  Camila,  ens  treu  de  casa. 

Pep.          Poca  franquesa  ab  la  meva  dona,  ^ho  sent? 

(A  Emilio.) 
Cam.        Escolta  Pepet.   (Se  acosta  ab  los  brassos  oberis.) 
Pep.         (Ara  m'  escanya.) 
Cam.        Qué  tens? 
Pep.  Jo...? 

Cam.        De  tot  lo  que  hi  fet  te  demano  perdó. 
Pep.  (Ara  si  que  no  se  ahont  soch.) 

Cam.        Aquestos  son... 
Pep.          (Rdpit)  No  m'  expliquis  res,   això  no  es  cuestiò 

meva. 
Cam.        Son  los  parents  de  Tarragona  qu'  han  vingut 

per  coneixet.  Bona  manera  de  rébrels. 
Pep.  Eh? 

Cam.        Tinch  lo  gust  de  presentarvos  al  meu  marit. 
(A  Adela  y  d  Emilio.) 
Pepet,  la  cosineta  Adela  y  lo  seu  espòs  Emilio 
Tarrida. 
Pep.  Com? 

Emi.  Servidor  de  vostè. 

Adel.       Tinch  molt  gust... 
Pep.  Gracias,  igualment.  (Quina  planxa!) 

Cam.        Ho  sé  tot.   Lamento  que  hagis  tornat  à  jugar; 
però  per  altre  part  estich  tranquila,  al  sapigué 


—  27  — 

que  no  hi  ha  entre  mitj  cuestió  àefaldas.  Lo 
que  si  voldria,  es  que  m*  espliquessis  tot  això 
qu'  has  dit  à  1'  Adela  de  las  cartasy  del  Torrent 
de  1'  Olla. 

Pep.  (Salvem  al  sogre.)  jAy  Camila!  t' ho  esplicaré. 
(No  sé  qu'  esplicarli,  però  espliçaré  algo.)  Aixís 
que  t'  hi  vist  fora  de  sí  y  qu'  estabas  decidida  à 
abandonarme,  pensanteque  jo  era  capàs  d'  esti- 
mar à  un'  altra  que  no  fossis  tu,  m'  he  pensat 
per  un  moment  que  'm  tornava  boig  y  m'  aga- 
fat tanta  ràbia  y  odi  à  las  demés  donas,  que  '1 
meu  gust  ha  estat  ferlas  enrabià,  insultarlas? 
maltractarlas  y  fins  bofetejarlas. 

Adel.      Qué  diu? 

Pep.  Si,  senyora;  bofetejarlas.  A  una  que  m'  ha  dat 
un  cop  de  colze  sense  volgué  quan  jo  anava  dis- 
parat en  busca  de  la  Camila,  li  he  clavat  un  re- 
vés istil  Pedrós  que  'm  sembla  1'  haurant  tingut 
de  portar  à  trossos  à  la  casa  de  socorro.  Me  di- 
reu que  soch  un  bàrbaro,  si  senyors,  no  ho 
nego;  però  allavoras  no  sabia  que  feya,  ni  que 
deya,  y  si  arriva  à  durar  mes  rato  aquella  exciT 
taeió  nerviosa,  cap  à  San  Boy  faltan  Pepets  Gar- 
cias.  Ara  que  j  •  sab  lo  meu  estat  no  estranyi 
Adela  lo  que  hi  fet,  no  estava  en  mi.  Suplico 
per  lo  tant  que  'm  dispensi  é  igualment  dema- 
no à  vostè  Emilio  que  'm  perdoni. 

Adel.       Vol  callar,  lo  passat,  passat. 

Emi.         Per  mi  també. 

C'am.  Y  jo  torno  à  demanar  que  'm  perdonis,  j Pobre 
Pepet!  Quant  has  sofert  per  culpa  meva. 

Pep.  Molt,  mes  de  lo  que  tu  't  pensas.  Però  vaja  no 
'n  pailém  més.  Camila,  fes  el  favor  de  dir  à  la 
cuynera  que  avuy  ens  declarem  en  huelga,  que 
no  dinem  à  casa.  Anirem  tots  cinch  à  can  Mar- 
tín. Lo  papà  també  vindrà. 

Cam.  Vaig  corrents,  vina  Adela  que  m'  arreglaràs 
una  mica  els  cabells. 


Adel.       Anem. 

Emi.  Jo  enviaré  la   criada  à  buscar   puros.  ^M'  per- 

met? 

Pep.  Quan  surti  ja  'n  comprarà,  ara  fumarà  dels  meus. 
Lo  que  no  permeto  es  que  'm  digui  de  vostè. 
,jHo  sents  tu  Emilio? 

Emi.  Bueno  com  tu  vulguis. 

(lots  entran  esquerra  menos  Pepet  que  retro- 
cedeixi) 

Pep.         (Allunyemlos,  y  aixís  podrà  surti   '1   papà.)  Ja 
vinch  desseguida  que  'Is  tinch  al  despatx. 
{Obra  pot  ta  dreta.) 

ESCENA  XV 

PEPET  y  D.  SILVESTRE. 

Pep.         Surti,  papà. 

Sil.  Ja  son  fora?  (Sortint.) 

Pep.  Son  allà  dins. 

Sil.  Cap  al  cau.  (Retrocedint.) 

Pep.  Però  si  no  son  'Is  que  vostè  's  pensa.  Allí  hi  ha 
'Is  cosins  de  Tarragona.  Dispensim  pe  '1  susto 
que  li  he  dat;  però  jo  'm  creya  qu'  eran  la  Co- 
loma y  el  seu  home  bo. 

Sil.  De  veras? 

Pep.  Sí,  ens  en  anem  à  la  fonda,  vostè  també  vindrà. 
Entri  d'  aqui  un  rato  fent  veurer  que  ve  del 
carré.  Vaig  a  buscar  'Is  puros. 

{Entra  porta  dreta.) 

Sil.  No  ho  entench.  Y  '1  pinxo  no  ha  tornat.  ^Potsé 

li  he  fet  pó?  Quan  vuy  faig  respecte.   Fins  tinch 
la  cara  farrenya.  De  poruch  no  'n  soch  gens. 

Pep.  (Surtint  ab  un  caixó  de  puros.) 

D.  Silvestre?       (Ab  veu  grossa.) 

Sil.  (Assustat.)  Ay!  ^qué  vols? 

Pep.         Li  faré  preparà  una  absenta.   No   trigui.  Je,  je. 
(Rihenf)  (Entra  porta  esquerra,) 

Síl.  Desseg'uida.  Quin  susto!  Els  nervis  tenen  la  cul- 

pa de  tot.  Quant  tenim  alguna  agarrada  ab  la 
meva  mitja  taronja,  ja  se  sab,  vinga  aixerop  de 
taronjas  agres  y  bromuro.  Lo  mal  de  una  taron- 
ja ho  curo  ab  un  altre.  Anem  à  veure  els  nebots. 
(Dirigintse  porta  esquerra?) 


•      ESCENA  XVI 

D.  SILVESTRE  y  Sr.  COLOMA.  Luego  PEPET. 

Colom.    Ep,  senyor  pagano,  ja  tinch  las  cartas,  prepari 

'Is  cuartos. 
Sil.  Eh?  (No  hi  puch  fer  mes,   me  fa  pó.)  Ah,  ja  te 

las  cartas,  me  'n  alegro. 
Colom.     Prou  m'  ha  costat  recobrarlas:  lo  fill  del   con- 

serje  las  havia  venudas  al  adroguer  del  devant7 

y  ja  las  feya  servir. 
Sil.  (Per  embolicar  atmetllas  torradas.) 

Colom.     Hi  pagat  1'  import  y  ja  estan  en  mon  poder. 
Pep.         (Amagat  porta  esquerra.*) 

(jHola  el  papà  y  '1  Sr.  Coloma!) 
Colom.    Con  que  vingan  els  diners,  aquí  te  las  cartas. 

(Un   joch  de  cartas  embolicat  ab  tres  ó  cuatre 
papers.) 
Sil.  Aquí  estan.  (Li  dona  dos  bitllets.*) 

Pep.         (Ja  entench,  '1  papa  paga  'Ipato.J 
Colom.    (Contant.)  Cinch   centas  y  cinch  centas,   mil: 

està  conforme. 
Sil.  Sobre  tot  de  lo  qu'  ha  passat  no  'n  digui  res  à 

ningú. 
Colom.     Vol  callar,  que  som  nens!   Que  ho  passin  be,  y 

que  Deu  li  conservi    'Is  parents  per  poguelshi 

fer  vostè  semblants  obras. 
Sil.       .   Gracias,  en  vida  de  vostè. 

Colom.     Quan  vejià  n'  en  Papet,  díguili  que  quan  vul- 
gui li  daré  la  revancha.  Estigui  bo. 
(Surt porta  foro.) 

Sil.  Igualment.  (No  sé  de  que  'm  parla.) 

Pep.         (Surtint.)  Ja  sí,  je,  je.  ;Ay  quina  gràcia! 

Sil.  Que  tens?  Esplícat. 

Pep.         Aquet  que  hi  parlat  ab  vostè  no  es  el  fulano  de 

la  Coloma. 
Sil  Que  sí...  Mira  las  cartas. 

(Li  dona  7  paquet  d  Pepet.) 
Pep.         Es...  (Silenci!) 

ESCENA  ULTIMA 

TOTS  menos  COLOMA. 

Cam.  Hola  papà.  Miris  1'  Adela  y  1'  Emilio. 

Sil.  Que  tal  nebodeta?  Ytu  xicot? 

Adel.  Bona,  gracias. 

Emi.  Be  y  vostè? 

Sil.  Per  are  pagant.  (Distret.) 

Adel.  Com? 

Sil.  Vull  dir  passant. 

Pfp.  Que  anem?  Vostè  també  vindrà  à  la  fonda,  papà. 

Sil.  Bueno.  (Continua,  deyas  que...) 

Pep.  Mírisselas  be  aquestas  cartas.) 

(Li  dona  7  paquet.) 

Cam.  (Ho  ha  vist.)  <jQué  li  has  dat  d'  amagat? 

Sil.  Res. 

Cam.  No  papà,  no  dissimuli.  Ho  vull  veure. 

Pep.  Jo... 

Cam.  Papà  ho  vull. 

Sil.  No  es  res. 

Cam.  Ho  sabré.  (Las pren  de  D.  Silvestre.) 

Sil.  Noya! 

Pep.  jCamila!  ' 

Cam.  Un  joch  de  cartas!  (Desprès  de  desembolicarlas.) 

Sil.  Qué?  (Maria  Santíssima  m'  hantimat!) 

Cam.  Mira  Adela. 

Adel.  Oy. 

Emi.  Sí,  un  joch  de  cartas. 

(Entre  Adela,  Camila  y  Emilio  fan  grupo.) 

Pep.         (Aquet  qu'  ha  entregat  las  cartas  à  vostè  es  diu 
Coloma  y  me  va  guanyar  mil  pessetas  que  vos- 
tè ha  pagat  per  mi.  jGracias!) 
Sil.  ([Protesto!) 

Pep.         (Si  crida  parlo  de  las  altres  cartas.  Are  si  vol 
dónguim  mil   pessetas  y  jo  [faré  'l  sacrifici  de 
de  durlas  à  la  Coloma.  Ja  veu  si  1'  estimo.) 
Sil.  (^lassa.) 

Pep.         Estich  enfadat  Camila,  m'  has  promès  no  tornà 

à  las  andadas  y  ja... 
Cam.        Dispensem,  ja  no  ho  faré  mes,  eran... 
Sil.  Las  escurriallas  dels  celos. 

Cam.        Just. 
Pep.         Dóna,  dóna  las  cartas  al  papa,  que  son  ben  sevas: 

ell  las  ha  comprat,  bons  diners  li  costan. 
Emi.         No  semblan  pas  caras. 

Sil.  Donchs  ho  son:    tenen  la  seva  historia.    Porta 

noya,  me  serviran  per  fe  '1  burro. 

(Camila  las  hi  dona.) 
Cam.        Que  anem  à  dinar. 

Sil.  Anem.  (Si  ens  serveixen  colom  no  'n  tasto,  per 

si  resultés  coloma.) 

{Al  Públich.) 
Tinch  mil  pessetas  menos 
y  estich  enredat  com  avauts. 
^  Voleu  indemnisarme? 
Res  de  diners:  piquin  de  mans. 


FI    DE    LA    COMÈDIA. 


Obras  del  mateix  autor. 

